El grup de Ciutadans, partidari de no subvencionar els clubs que tinguin irregularitats econòmiques | Ua1 Lleida 104.5 FM
El grup de Ciutadans, partidari de no subvencionar els clubs que tinguin irregularitats econòmiques
07/12/2018 - 13:07:30 | Actualitzat el 08/12/2018 - 12:17:08 | Marc Perelló
El Lleida Esportiu, que té deutes amb Hisenda, és un dels exemples que posa la formació
El grup municipal de Ciutadans es mostra partidari de no subvencionar els clubs esportius de la ciutat que no compleixin les seves obligacions econòmiques.
La seva portaveu, Ángeles Ribes recorda que s’hi ha oposat més d’una vegada. A més, creu que no s’haurien d’ajudar amb quantitats de diners tan altes. "Jo sóc partidària que aquells que no compleixen amb els seus deures econòmics, no rebin cap tipus de subvenció. Nosaltres en el seu moment ens vam posicionar en contra. Estem parlant de professionals, no de promoció de l'esport femení, ni de l'esport base...".
A finals d’aquest any o a principis del 2019 entrarà en funcionament el Pla d’Esport Municipal, aprovat a través d’una moció. Aquest pla, recollirà línies per aconseguir subvencions i criteris formals.